Erguibat - Wikipedia

# Erguibat

### Na Galipedia, a wikipedia en galego.

Erguibat é unha tribo do Sahara Occidental, de carácter tradicionalmente guerreiro, constitúe a principal tribo do territorio. Considéranse descendentes de Sidi Ahmed Erguibi, cunha liñaxe que se remonta a Mahoma, que chegou ao Sahara no ano 1503.
Os erguibat divídense en 13 fraccións (fahed), a máis numerosa é a dos Boihat, aínda que é a de Ulad Musa a socialmente máis importante.
O longo de todo o século XIX saiu vencedora nas guerras que mantivo coas outras tribos. En 1894 conquistaron por breve tempo a cidade de Tinduf.
Actualmente gran parte dos dirixentes da República Árabe Saharaui Democrática, entre eles o seu presidente Mohamed Abdelaziz, e os políticos máis importantes da administración marroquina do Sahara son erguibat.

Traído desde "http://gl.wikipedia.org../../../e/r/g/Erguibat.html"

Categoría: África

##### Views

- Artigo
- Discusión
- Revisión actual

##### Procura

##### Outras linguas

- English